પ્રવર્તમાન સંજોગોને ધ્યાને લઇ સવિશેષ તકેદારી દાખવવી આવશ્યક હોય તેમજ વાઇટલ ઈન્સ્ટોલેશન તથા અન્ય સરકારી કચેરીઓની સલામતિ હીતાવહ હોય રીમોટ કંટ્રોલ સંચાલિત ડ્રોન, એરિયલ મીસાઇલ જેવા સંશાધનોથી દેશ વિરોધી સંગઠનો, આતંકવાદીઓ અને ભાંગફોડિયા તત્ત્વો ગેરલાભ લઇ જૂનાગઢ જિલ્લાની સુરક્ષાને હાની પહોંચાડે નહીં તે માટે સમગ્ર જિલ્લા વિસ્તારમાં રીમોટથી ચલાવાતા ડ્રોન કે રીમોટથી કંટ્રોલ કરાતા એરીયલ મિસાઇલ કે પેરાગ્લાઈડર રીમોટ કંટ્રોલ, માઈક્રો લાઇટ એરક્રાફ્ટ ચલાવવા બાબતે ફોજદારી કાર્યરીતી અધિનીયમ ૧૯૭૩ ની કલમ ૧૪૪ હેઠળ પ્રતિબંધ મુકતુ જાહેરનામુ બહાર પાડવા પોલીસ અધિક્ષકશ્રી જૂનાગઢ દ્વારા થયેલ દરખાસ્ત વ્યાજબી જણાતા અધિક જિલ્લા મેજીસ્ટ્રેટશ્રી ડી. કે. બારીઆએ ફોજદારી કાર્યરીતી અધિનિયમ ૧૯૭૩(૧૯૭૪ના નં-૨)ની કલમ ૧૪૪ હેઠળ મળેલ સત્તાની રૂઇએજૂનાગઢ જિલ્લાનાં સમગ્ર વિસ્તારમાં રીમોટથી ચલાવાતા ડ્રોન કે રીમોટથી કંટ્રોલ કરાતા એરીયલ મિસાઇલ કે પારાગ્લાઈડર રીમોટ કંટ્રોલ, માઈક્રો લાઇટ એરક્રાફ્ટ ચલાવવા પર મનાઇ ફરમાવેલ છે.